CELEX: 62020TN0681
Language: mt
Date: 2020-11-13 00:00:00
Title: Kawża T-681/20: Rikors ippreżentat fit-13 ta’ Novembru 2020 – OC vs SEAE

18.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 19/65
            
         
      Rikors ippreżentat fit-13 ta’ Novembru 2020 – OC vs SEAE
      (Kawża T-681/20)
      (2021/C 19/70)
      Lingwa tal-kawża: il-Franċiż
      
         Partijiet
      
      
         Rikorrenti: OC (rappreżentanti: L. Levi u A. Champetier, avukati)
      
         Konvenut: Is-Servizz Ewropew għall-Azzjoni Esterna
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli u fondat;
                  konsegwentement
               
            
                  —
               
               
                  tannulla d-deċiżjoni tas-27 ta’ Jannar 2020 sa fejn din tiċħad it-talba għal kumpens tar-rikorrenti tas-27 ta’ Settembru 2019;
               
            
                  —
               
               
                  sa fejn meħtieġ, tannulla d-deċiżjoni tal-4 ta’ Awwissu 2020 sa fejn din tiċħad l-ilment tar-rikorrenti tas-17 ta’ April 2020;
               
            
                  —
               
               
                  tikkundanna lill-konvenut jikkumpensa d-danni morali u finanzjarji sostnuti mir-rikorrenti, sa fejn dawn tal-aħħar huma evalwati rispettivament, ex aequo et bono, għal EUR 20 000 u EUR 580 889;
               
            
                  —
               
               
                  tikkundanna lill-konvenuta għall-ispejjeż kollha.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq ksur tal-Artikolu 22a tar-Regolamenti tal-Persunal tal-Unjoni Ewropea, fuq ksur tal-Artikolu 3(3) tal-Karta tal-Missjonijiet u tar-Responsabbiltajiet tal-Amministratur tal-Impresti tas-SEAE, fuq ksur tal-Artikolu 3 tal-Kodiċi tal-Istandards Professjonali għall-Persunal Inkarigat mill-Verifika Finanzjarja tas-SEAE u fuq ksur tal-Artikolu 2 tad-Deċiżjoni PROC HR(2011)008 tar-Rappreżentant Għoli tal-Unjoni għall-Affarijiet Esteri u għall-Politika ta’ Sigurtà.
               
            
                  2.
               
               
                  It-tieni motiv ibbażat fuq ksur tad-dmir ta’ premura. F’dan ir-rigward ir-rikorrenti b’mod partikolari tqis li t-trasferiment tagħha ġie deċiż mingħajr osservanza tal-prinċipju ta’ ekwivalenza tal-impjiegi u li, meqjusa ċ-ċirkustanzi tal-każ, it-trasferiment tagħha ma kienx iġġustifikat mill-interess tas-servizz.
               
            
                  3.
               
               
                  It-tielet motiv, ibbażat fuq ksur tad-dritt għal smiegħ u tal-obbligu ta’ motivazzjoni, kif ukoll fuq ksur tal-protezzjoni tad-data personali u tad-dritt għar-rispett tal-ħajja privata.